আমার প্রস্তাবনার প্রেক্ষিতে প্রধানমন্ত্রী কোন মন্তব্য করার আগেই অনেকে বললেন, বাইরে থেকে আমদানি করলে কম্পিউটারের দাম কম পড়ে। আমরা দোয়েল করে ব্যর্থ হয়েছি সেটিও অনেকে বললেন। আমাদের দক্ষতা নেই। মান নিয়ন্ত্রণের ব্যবস্থা নেই। প্রধানমন্ত্রী সবাইকে উজ্জীবিত করে তখন বলেন যে, আমরা কম্পিউটার বানাবো এবং রপ্তানিও করবো। তিনি সেই দিনই ঠেসিসের দায়িত্ব আমার হাতে দেবার নির্দেশও দিলেন। ঘটনাচক্রে বিষয়টি সেই সভার মিনিটসে আসেনি। তবে প্রধানমন্ত্রীর স্বপ্নটি আমার মতো আরও অনেকের কাছে একটি প্রয়োজনীয় ও বাস্তবিক উদ্যোগ বলে মনে হয়।